Tisztelt **Intézmény**!

Ezúton szeretném felhívni figyelmüket, hogy a Bard College Zeneművészeti Konzervatóriuma (New York, U.S.A.) 2016. október folyamán felvételi meghallgatásokat tart Budapesten tehetséges klasszikus fiatal zenészek részére.

**A Bard College Conservatory of Music igazgatója, Dr. Robert Martin idén újra Magyarországra látogat, hogy fiatal tehetségeket keressen intézménye számára. *A meghallgatások 2016. október 9-én Budapesten*** **lesznek megtartva, korlátozott számú jelentkező részére.**

**Jelentkezési határidő: 2016. szeptember 30.**

További információ illetve a felvételekkel, felvételivel kapcsolatos segítség az alábbi email címen érhető el: [bardinformacio@yahoo.com](mailto:bardinformacio@yahoo.com)

Dr. Robert Martin, a Bard College Zeneművészeti Konzervatórium igazgatója jelen lesz a meghallgatásokon, hogy találkozzon a jelentkezőkkel és megválaszolja a felmerülő kérdéseket. A Bard Konzervatórium, a Bard College szabad művészeti főiskola tagintézménye, ami egy rendkívül szelektív, bentlakásos magánintézmény. A Bard Konzervatórium a világon egyedülálló intézmény, ahol minden Bachelor of Music programot végző diáknak követelmény a Bachelor of Arts programot is elvégezni a Bard College-on, így a zenei diploma mellett mindegyikük egy második diplomát is szerez egy a zenén kívül eső területen. A teljes program elvégzése általánosan öt évet vesz igénybe; átjelentkező diákok esetében rövidebb idő is elegendő.

Az utóbbi 11 év rendkívüli sikerének köszönhetően ebben az évben már az hetedik diplomázó évfolyam végez. Az intézményben jelenleg csaknem 12 magyar diák képviselteti magát.

**A Bard Conservatory tanári kara világhírű zenészekből áll.** Tagjai többek között a Guarneri, Emerson, Shanghai és Orion vonósnégyesek, a Beaux Arts Trió, a Windscape és New York Fúvósötösök, a Sō Percussion, a Metropolitan Opera Orchestra, a New York Philharmonic.

A **Bard Conservatory Orchestra** 2012 júniusában Tajvan és Kína nagyvárosait érintve turnézott, (<https://vimeo.com/504>). A zenekar 2010 áprilisában mutatkozott be Manhattanben,a Lincoln Centerben, és kivívta a közönség és a New York Times kritikusainak elismerését is: <http://nyti.ms/pFwfMy>. 2014-ben Európa nagyvárosiban mutatkozott be a zenekar: Varsó, Bécs, Budapest, Berlin, Pozsony, Prága, Moszkva és Szentpétervár látta vendégül az együttest – <http://bit.ly/2abeNUB>; idén júniusban pedig történelmi jelentőségű turnén vettek részt Kuba nagyvárosaiban: <http://bit.ly/2ajalpe>

A konzervatórium évente megrendezett Concerto Versenyének győztesei lehetőséget kapnak, hogy az American Symphony Orchestra koncertsorozatának szólistái legyenek.

A Conservatory of Music végzősei kimagasló számban tanulnak tovább a *Colburn, Curtis, Indiana, Juilliard, Mannes, New England, Rice, University of New York és a Yale* egyetemek zenei szakjain, illetve az Egyesült Államok más neves egyetemein.

**Tandíj és egyéb költségek:** Mindenkinek lehetősége van ösztöndíjra pályázni a tandíj, a szállás és az étkezés fedezésére. Ezt a kérvényt a főiskola, a diák egyedi szociális hátterének, zenei képességeinek és közismereti teljesítményének figyelembevételével bírálja el. Az ösztöndíjra minden évben újra kell pályázni.

Sokan vállalnak diákmunkát a kampuszon, így az év közben és később felmerülő költségek nagy részét akár szülői támogatás nélkül, maguk is fedezni tudják. A legtöbb elérhető álláshoz magas szintű angol nyelvtudás szükséges,

**Kiket keresnek**:

1. Elsősorban középiskolából ***idén (2016-2017),*** vagy korábban érettségiző fiatal tehetségeket a következő hangszerekből: **brácsa, bőgő, fagott, trombita, harsona, kürt, tuba**, ütőhangszerek, hegedű, zongora, hárfa, fuvola, klarinét.

2. Már lediplomázott fiatal zenészeknek lehetősége van a következő tanszakokon, kétéves (Advanced Performance Studies) képzésen részt venni: brácsa, bőgő, fagott, trombita, harsona, kürt, tuba.

3. Diplomás zongoristák jelentkezhetnek a Bard „Piano Fellowship” programjára, ahol intenzív korrepetítor-képzésen vesznek részt, kérjük Mr. Frank Corlissnál jelentkezzenek. (lásd a Bard Conservatory honlapja).

***Limitált angoltudással rendelkező felvételizőknek*** *lehetősége van az első év folyamán egy INGYENES intenzív nyelvi kurzus elvégzésere, mely felkészíti őket a további évekre a Bard-on.*

**Az előfelvételi meghallgatásokról**

A meghallgatásoknak nincs kötött repertoárja, szabadon választhatóak a darabok, de mindenkitől várunk legalább egy gyors, technikás és egy lassú tételt. A felvételizők készüljenek két különböző karakterű darabbal vagy tétellel, lehetőleg eltérő zenetörténeti korokból. Zenei részletek előadása is megengedett. Zongorakísérőről a jelentkezőknek kell gondoskodniuk!

A kb. 10-12 perces előmeghallgatás során Dr. Robert Martin, a Bard Conservatory igazgatója röviden elbeszélget a jelentkezőkkel a darabok után. Szükség szerint tolmács áll rendelkezésre a helyszínen.

Az előmeghallgatásokról DVD-anyag készül, amely alapján a tanári kar kiválasztja a továbbjutó diákokat. A kiválasztott jelentkezőktől kérünk egy hosszabb DVD felvételt, így nem kell személyesen Amerikába utazniuk a tavaszi felvételire.

A nagylelkű ösztöndíjprogramban ígéretes tehetségű, kiváló teljesítményű diákoknak akár teljes ösztöndíj elnyerése is lehetséges a kollégiumi szoba és teljes ellátás mellé. Egy egyéves intenzív angol nyelvi program szintén elérhető, ami lehetővé teszi gyengébb nyelvtudású külföldi diákoknak, hogy elkezdjék a Bard programját mielőtt elérték volna a megkövetelt magas szintű angol-nyelvismeretet.

Amennyiben ismer Magyarországon élő tehetséges fiatal magyar komolyzenészt, kérem legyen szíves felhívni a figyelmét a budapesti Bard meghallgatásra.

Kérem legyen szíves a levelemhez mellékelt plakátot jól látható helyen kihelyezni.

Tisztelettel:

Rehák Zsuzsanna

Assistant Coordinator

for the Bard auditions in Budapest

[+36-30-914-5409](tel:%2B36-30-914-5409)